SKAT - Østbanegade 123  
2100 København   
4. december 2012 – V01

Af: Jette Zester

Til indberetterne

**Løbende indberetning om udbytte udloddet/udbetalt den 1. januar 2013 eller senere**

Til bekendtgørelse nr. 1315 af 15. december 2011 om indberetningspligter m.v. efter skattekontrolloven, er der foretaget følgende ændringer:

**Udbytte fra danske aktier optaget til handel på et reguleret marked og/eller aktier ikke optaget til handel på et reguleret marked, men indskrevet i en værdipapircentral.**

”**§ 41.** Indberetning efter skattekontrollovens § 9 B, stk. 1, vedrørende udbytte af aktier m.v. i danske selskaber m.v. skal ske senest i den sidste hverdag måneden efter vedtagelsen eller beslutningen om at udbetale eller godskrive udbyttet.

**Udbytte/udlodning fra aktier/beviser mv. i danske investeringsforeninger/investeringsselskaber** ”**§ 46 a.**   
Indberetning om udbytter af aktier m.v. i danske investeringsselskaber og danske investerings beviser skal ske senest i den sidste hverdag måneden efter vedtagelsen eller beslutningen om at udbetale eller godskrive udbyttet.  
  
**Hvad betyder ændringen?**

Den løbende indberetning, der fra og med 1. januar 2013, udvides til at gælde alle indberettere, der formidler/udbetaler udbytte fra danske aktier/beviser betyder blot, at indberetningerne foretages tættere på selve hændelsen.

**Fra hvornår?**

Ændringerne træder i kraft den 1. januar 2013 og har virkning for indberetninger vedrørende udbytter/udlod-ninger, der vedtages eller besluttes den 1. januar 2013 eller senere.

**Hvad er formålet med løbende indberetning?**

Formålet med den løbende indberetning er, at skabe basis for en bedre og mere effektiv administration i SKAT, i relation til indeholdt udbytteskat. Ved ændringen får SKAT bedre mulighed for, hurtigt og mere effektivt, at afstemme oplysningerne i indberetningen med angivelse og betaling af indeholdt udbytteskat fra danske selskaber/investeringsforeninger. Ligeledes forbedres refusionsprocessen af udbytteskat efter dobbeltbeskatningsoverenskomsterne betydeligt.

**Hvilke udlodninger er omfattet af indberetningspligten?**

**Danske aktier/beviser:** Den fremrykkede indberetningspligt omfatter alene udbytte/udlodninger fra aktier/beviser mv. i danske selskaber/investeringsforeninger/investeringsselskaber mv. Dvs., hvor papiret har papirhjemlandskode = DK.  
  
**Udenlandske aktier/beviser:** Den fremrykkede indberetningspligt omfatter IKKE udbytte/udlodninger fra aktier/beviser mv. i udenlandske selskaber/investeringsforeninger/investeringsselskaber mv. Dvs. papirer der har papirhjemlandskode forskellig fra DK indberettes som hidtil og har seneste frist for indberetning den 20. januar i året efter indkomståret.

SKATs systemer kan dog, hvis indberetteren ønsker det, modtage indberetningerne løbende.   
  
**Hvad er formålet med løbende indberetning?**

Formålet med den løbende indberetning er, at skabe basis for en bedre og mere effektiv administration i SKAT, i relation til indeholdt udbytteskat. Ved ændringen får SKAT bedre mulighed for at afstemme oplysningerne i indberetningen med angivelse og betaling af indeholdt udbytteskat fra danske selskaber/investeringsforeninger mv. hurtigere og mere effektivt, ligesom ansøgningen om refusion af udbytteskat og administration efter dobbeltbeskatningsoverenskomsterne forbedres betydeligt.

**Hvem skal indberette?**Den løbende indberetning ændrer ikke på kredsen, der er pålagt indberetningspligt.  
  
Udlodning fra danske selskaber/investeringsforeninger mv.

1. Selskaber ikke optaget til handel på et reguleret marked og som ikke er indskrevet i en værdipapircentral.   
   Disse udbytter indberettes af selskaberne selv, og der indberettes samtidig med angivelsen.

Den løbende indberetning blev indført om udlodninger vedtaget den 01-01-2012 eller senere.

1. Selskaber optaget til handel og selskaber ikke optaget til handel, men indskrevet i den danske Værdipapircentral. Disse udbytter indberettes af kontoføreren/depotføreren.
2. Investeringsforeninger/investeringsselskaber/investeringsfonde mv. optaget til handel/ikke optaget til handel indberettes af kontoføreren/depotføreren eller af den kontoførende investeringsforening/værdipapirfond.

Udlodning fra udenlandske selskaber/investeringsforeninger/investeringsselskaber mv.  
Indberetningen af udbytte/udlodning fra udenlandske aktier/beviser mv., hvor papirhjemlandskoden er forskellig fra DK, har uændret indberetningsfrist. Dvs. senest den 20. januar i året efter indkomståret.   
SKATs systemer kan imidlertid modtage disse indberetninger løbende, hvis dette foretrækkes af indberetteren.  
**Hvornår skal der indberettes til SKAT?**  
Indberetninger om udbytterne skal foretages senest i måneden efter vedtagelsen/ beslutningen om udlodningen ” VEDTAGELSESDATO”. Dvs. at er udbyttet fx vedtaget den 28. april 2013, skal der indberettes inden udgangen af maj måned 2013. Ligger vedtagelsesdatoen i fx december 2013, skal der indberettes om udlodningen inden udgangen af januar måned 2014.  
  
Hvilken dato skal anvendes ved indberetning af udlodning fra udenlandske selskaber?

For de udenlandske udlodninger kan udbetalings-/tilskrivningsdatoen anvendes, hvis datoen for udbyttevedtagelsen ikke er indberetteren bekendt. Indberetningen foretages den sidste hverdag i den efterfølgende måned efter vedtagelsesdatoen, hvis der er valgt løbende indberetning.

***Eksempler på spørgsmål til indberetningen*  
Er der nye strukturer for indberetningen?**  
Svar: NEJ, den løbende indberetning følger de kendte strukturer og regelsæt for indberetningen, ligesom der modtages de samme kendte fejlmeddelelser mv. Det vil sige, at de i dag kendte indberetningsregler samt kendte procedurer for output mv. følges.

**Erstatter den løbende udbytteindberetning årsultimo indberetningen (31.12.xx)?**Svar: JA, for så vidt angår de aktier/beviser med papirhjemlandskode = DK

Vælger indberetteren at indberette aktier/beviser med hjemlandskode forskellig fra DK erstattes årsultimo indberetningen også her.  
 **Skal indberetningen til løbende indberetning ske i de samme formater som årsultimo indberetningen i dag?**  
Svar: Ja..  
 **Skal der indberettes for sidste halvdel af en måned i den samme måned. Fx hvis der betales udbytte den 29. skal der så indberettes den 30. i samme måned?**

Svar: Nej, der skal indberettes i måneden efter.

**Hvordan skal der indberettes, hvis der er tale om et selskab der udbetaler udbytte 2 gange om året?**  
  
Svar: Hvis dette er tilfældet, så er der tale om separate indberetninger, idet datoen for vedtagelsen/udbe-talingen/tilskrivningen af udbytte vil være forskellig.   
  
**Hvordan skal annulleringer håndteres i forhold til 2012 / 2013 løbende indberetning?**Svar: Annullering af en tidligere godkendt indberetning. Den godkendte indberetning tilbageføres totalt, men med modsat fortegn i udbyttefelterne og stk. antal og rettekoden skal være 1. Den nye indberetning skal også være en totalindberetning og rettekoden skal ligeledes være 1,dvs. det er nøjagtig samme procedure, som hvis der ikke var løbende indberetning.

**Hvor hurtig skal der rettes ved fejlindberetning??**

Svar: Hvis det er udbytte/udlodning fra en dansk aktie/bevis, skal der foretages hurtig rettelse, idet der skal være overensstemmelse mellem selskabets angivelse, afregning af indeholdt udbytteskat til SKAT og differencen mellem BRUTTO/NETTO (skatten) for de indberettede udbyttemodtagere.  
Hvis det er udbytte/udlodning fra en udenlandsk aktie/bevis gælder de eksisterende frister for rettelsesindberetning.

**Hvis der senere modtages en af pengeinstituttet tilbagesøgt udenlandsk skat efter at indberetter, har foretaget den ordinære indberetning, skal den foretagne indberetning så tilbageføres på det givne depot og skal der derefter foretages en ny indberetning med det nye beløb?**

Svar: Ja, begge med rettekode 1.

**Skal der også foretages løbende indberetning om geninvestering?**  
Svar: Der er ikke obligatorisk krav om løbende indberetning af den særlige indberetning vedr. geninvestering, men foretrækker den indberetningspligtige at foretage løbende indberetning, kan SKAT modtage indberetningerne. Foretages indberetningerne erstatter disse årsultimo indberetningen. **Hvornår kan brugerbåndstest foretages?**Svar: Brugerbåndstest kan foretages i de uger, der bliver udmeldt i årsbrevet og kan foretages sammen med brugerbåndstesten for det kommende årsultimo indkomstår. Dvs. at udbytte indberetningen for 2013 kan testes sammen med udbytteindberetningen for indkomståret 2012 osv.

**2014 - Ændring af skattekontrolloven**Fra 1. januar 2014 vil indberetning af datagrundlaget blive udvidet med enkelte supplerende oplysninger.

Formålet med udvidelsen er bl.a., at SKAT, dels kan styrke administrationen af udbytte, dels at etablere muligheden for at kunne lempe på udbyttemodtagernes selvangivelsespligt. Dvs. at få flere over på en fortrykt selvangivelse i stedet for, at de selv som nu skal udfylde en udenlandsk selvangivelse.

H**vordan skal de nye data implementeres?**  
SKAT vil sammen med sektoren arbejde videre med implementeringsarbejdet i årsultimo samarbejdet 2013/2014.